Üldised dokumendid, veeremi ja selle konstruktsiooni tehniline kirjeldus, millise liiklustüübi jaoks veerem on ette nähtud (pikamaarong, linnalähiveerem, pendelliiklus), sealhulgas ettenähtud ja suurim valmistajakiirus, üldprojektid, diagrammid ja registrite jaoks vajalikud andmed, nt veeremi pikkus, telgede paigutus, teljevahed, mass üksuse kohta jms.

Hoolduskava tõendusdokument selgitab, kuidas hooldustegevused on määratletud ja üles ehitatud, et tagada veeremi kasutusajal selle omaduste hoidmine lubatavates piirides.

Selles parameetris tuleks käsitleda katsetamise eeskirju (kui neid on).

Koormustingimused ja kaalutud mass on seotud põhiliselt käitusega (osutavad liini klassile). Parameeter viitab massisüsteemi käsitlusele, millega tagatakse massi- ja koormusarvutuste ühetaolisus. Kandevõime on seotud käitusega, kuid maksimaalne koormustingimus peab olema kooskõlas veeremi konstruktsiooniga (konstruktsiooni tugevus).

Telje- ja rattakoormus on seotud põhiliselt käitusega (osutavad liini klassile). Parameeter viitab massisüsteemi käsitlusele, millega tagatakse massi- ja koormusarvutuste ühetaolisus (nt minimaalne ja maksimaalne teljekoormus).

See ei hõlma tõstmise ja rööbastele tagasitõstmise juhiseid; selle kohta vt 1. peatükk.

Käsitletakse kõiki nõudeid, mis on seotud veeremi gabariitide/veeremi profiiliga. Veeremi heakskiidetud kinemaatiliste gabariitide, kaasa arvatud pantograafi gabariitide teatamiseks.

Nõuded rattaprofiilidele seoses vastavate rööpasüsteemidega; heakskiidetud rattaprofiilide teatamiseks (nt S1002 on laialdaselt heaks kiidetud).

Kiirenduse piirnormid, mis on seotud rööbastees esinevate maksimaalsete pikisuunaliste jõududega.

Nõue, et veojõu rakendamine oleks pärast hädapidurduskäskluse andmist ohutult tõkestatud.

Nõuded, mis käsitlevad ratta ja rööbastee haardeteguri piiramist, nt konstruktsioonilised hõõrdetegurite sihtväärtused, mis võimaldavad piirata ratta ja rööbastee haardeteguri kasutamist, et kaitsta rattaid libisemise eest, arvesse võetavad veeremi konfiguratsioonid, rataste läbimõõt ja arvesse võetavad koormustingimused.

Nõuded seoses rataste lohisemise vältimise süsteemiga, nt veerem/veeremi konfiguratsioon, millel on rataste lohisemise vältimise süsteem kohustuslik, nõuded rataste lohisemise vältimise süsteemi tõhususele, tähtsus ohutuse jaoks.

Nõuded, mis käsitlevad pidurisüsteemide suutlikkust seoses rongi/veeremi päästmisega, nt võimalus vabastada ja isoleerida kõiki pidureid, võimalus kontrollida päästetava rongi/veeremi pidurisüsteemi teistest sõidukitest, ühilduvus teist tüüpi piduriga halvenenud tingimustes. Rongi/veeremi päästetööde jaoks on tavaliselt vaja võimalust vabastada ja isoleerida kõiki pidureid.

Nõuded, mille eesmärk on takistada veeremi seisundi halvenemist lume, jää ja rahe tingimustes. „Lume, jää ja rahe” tingimustena võetakse arvesse selliseid stsenaariume nagu tuisulumi, lahtine lumi, suures koguses kerget vähese veesisaldusega lund sisaldav lumesadu, temperatuuri ja niiskuse kõikumine ühe sõidu ajal, mis põhjustab jää kogunemist. Tehakse kindlaks, kas on vaja võimet eemaldada rongi eest lund. Võetakse arvesse lume/jää võimalikku mõju sõidustabiilsusele, pidurite toimimisele ja pidurite energiavarustusele, vajadust tuuleklaasi seadmete järele, mis loovad juhi jaoks vastuvõetavad töötingimused.

Viitab mõjule, mida külgtuul avaldab veeremi seadmetele ja talitlusele. Tuule omadused (nt tuule kiirus), millega tuleb veeremi konstruktsioonis arvestada, et tagada ohutus, talitlusvõime ja terviklikkus.

7.2.2.2

Gabariidituled